Κινηματογραφική πρεμιέρα της ταινίας *Flatliners* στο Κινέζικο Θέατρο Γκράουμαν, Χόλιγουντ, 1990
Η **πρεμιέρα** (γαλλικά: première = πρώτος) είναι η πρώτη δημόσια παρουσίαση ενός έργου, π.χ. θεατρικού, κινηματογραφικού, χορευτικού, μουσικού.

Ιστορία
-------

Ο Ρέιμοντ Φ. Μπετς αποδίδει την εισαγωγή της πρεμιέρας στον χώρο του κινηματογράφου στον σόουμαν Σιντ Γκράουμαν, ιδρυτή του Κινέζικου Θεάτρου Γκράουμαν. Η πρώτη πρεμιέρα στο Χόλιγουντ ήταν της ταινίας του 1922 *Ρομπέν των Δασών*, με πρωταγωνιστή τον Ντάγκλας Φέρμπανκς. Στα τέλη της δεκαετίας του 1920, η έκφραση "κόκκινο χαλί" είχε γίνει συνώνυμο με τις κινηματογραφικές πρεμιέρες.

Ταξινόμηση
----------

Υπάρχουν διάφορα είδη πρεμιέρας, όπως η *παγκόσμια*, η πρώτη εκτός χώρας παραγωγής ή *διεθνής*, η πρώτη σε μια ήπειρο ή χώρα, αλλά και η *διαδικτυακή*.

Ένα μεμονωμένο έργο συχνά έχει πολλές πρεμιέρες. Για παράδειγμα, στην ταινία, η ταινία των Ηνωμένων Πολιτειών *Αλαντίν* (2019) έκανε την παγκόσμια πρεμιέρα της στο Grand Rex στο Παρίσι της Γαλλίας στις 8 Μαΐου 2019, την ασιατική πρεμιέρα τηςστην Ιορδανία στις 13 Μαΐου 2019 και την αμερικανική πρεμιέρα της στις 24 Μαΐου 2019. Ομοίως, στη μουσική, η 9η Συμφωνία του Μπετόβεν έκανε την παγκόσμια πρεμιέρα της στο Theatre am Kärntnertor στη Βιέννη στις 7 Μαΐου 1824, και στη συνέχεια έκανε την αγγλική της πρεμιέρα στο Argyll Rooms στο Λονδίνο στις 21 Μαρτίου 1825.

Όταν ένα έργο προέρχεται από μια χώρα που μιλάει διαφορετική γλώσσα από αυτή στην οποία κάνει την πρεμιέρα του, μπορεί να γίνουν δύο πρεμιέρες για το ίδιο έργο, π.χ. η γαλλόφωνη έκδοση του θεατρικού έργου *Οι δούλες* του Ζαν Ζενέ τη βρετανική πρεμιέρα της (που ήταν και η παγκόσμια πρεμιέρα της) το 1952,  και στη συνέχεια η αγγλόφωνη πρεμιέρα του στη Βρετανία το 1956.

Φεστιβάλ
--------

### Η σημασία της πρεμιέρας

Οι πρεμιέρες ενός έργου επηρεάζουν τον τρόπο με τον οποίο αντιμετωπίζεται το έργο από τα φεστιβάλ, για παράδειγμα στον τρόπο που κατηγοριοποιείται το έργο κατά την προβολή του.

Η πρεμιέρα σε ένα φεστιβάλ κινηματογράφου χρησιμοποιείται για να δώσει σε μια ταινία δημοσιότητα, ακόμη και χωρίς να έχει γίνει διανομή της στις αίθουσες, ενώ στην ταινία μπορεί και να γίνει ακόμη και μοντάζ τελευταίας στιγμής. Ο σκηνοθέτης Άλεξ Γουίντερ είπε σχετικά με τις πρεμιέρες στα φεστιβάλ κινηματογράφου: "Με βοηθάει να έχω μια αίσθηση του τι μήνυμα περνάει ή δεν περνάει η δουλειά μου. Έχουμε κάνει συχνά αλλαγές μετά από πρεμιέρες σε φεστιβάλ κινηματογράφου".

### Διαδικτυακές πρεμιέρες

Υπήρχαν ανησυχίες σχετικά με τις διαδικτυακές πρεμιέρες, όταν το 2020, στη διάρκεια της πανδημίας κορωνοϊού, τα φεστιβάλ έγιναν είτε μερικώς διαδικτυακά, π.χ. SXSW και Tribeca, είτε πλήρως διαδικτυακά, π.χ. CPH:DOX, Visions du Reel. Ο σκηνοθέτης Άλεξ Γουίντερ έφτασε στο σημείο να αποσύρει το ντοκιμαντέρ του *Zappa* τόσο από το SXSW όσο και από το CPH:DOX, αντί να αφήσει την ταινία να κάνει πρεμιέρα εκεί, λέγοντας "Το κύριο μέλημά μας ήταν οι πωλήσεις".

Στις 29 Μαΐου 2020, μετά την ακύρωση πολλών φεστιβάλ, συμπεριλαμβανομένου του Φεστιβάλ Κινηματογράφου Tribeca, διοργανώθηκε ένα διεθνές φεστιβάλ κινηματογράφου με το όνομα We Are One, όπου οι ταινίες μεταδόθηκαν παγκοσμίως, μέσω YouTube, σε μια εκδήλωση που περιείχε 13 παγκόσμιες πρεμιέρες, 31 διαδικτυακές πρεμιέρες και 5 διεθνείς διαδικτυακές πρεμιέρες.

Η Φιονουάλα Χάλιγκαν του *Screen Daily* αμφισβήτησε τη νομιμότητα των φεστιβάλ χωρίς φυσικές πρεμιέρες.

Δείτε επίσης
------------

* Πρεμιέρα κύκλου

Παραπομπές
----------

1. ↑  «Χρηστικό Λεξικό της Νεοελληνικής Γλώσσας». *christikolexiko.academyofathens.gr*. Ακαδημία Αθηνών. Ανακτήθηκε στις 15 Ιανουαρίου 2024.
2. ↑  «Λεξικό της κοινής νεοελληνικής». *Κέντρο Ελληνικής Γλώσσας*. Ανακτήθηκε στις 15 Ιανουαρίου 2024.
3. ↑  Betts, Raymond F. (2004). *A History of Popular Culture: More of Everything, Faster, and Brighter*. New York & London: Routledge. σελ. 12. ISBN 0-415-22128-5.
4. ↑  Baker, Lindsay (22 Φεβρουαρίου 2016). «Where does the red carpet come from?». *BBC News*. Αρχειοθετήθηκε από το πρωτότυπο στις 8 Μαρτίου 2016. Ανακτήθηκε στις 29 Νοεμβρίου 2023.
5. ↑  Eric King (8 Μαΐου 2019). «See Will Smith and the stars of Disney's live-action Aladdin at the Paris premiere; plus: two new clips!». *Broadway* (στα Αγγλικά). Αρχειοθετήθηκε από το πρωτότυπο στις 9 Μαΐου 2019. Ανακτήθηκε στις 9 Μαΐου 2019.
6. ↑  «Will Smith calls 'Aladdin' remake highlight of his career» (στα αγγλικά). *The Philadelphia Inquirer*. 13 May 2019. Αρχειοθετήθηκε από το πρωτότυπο στις 2021-09-17.. Ανακτήθηκε στις 27 November 2023.
7. ↑  Morrisroe, Patricia (8 December 2020). «The Behind-the-Scenes Assist That Made Beethoven's Ninth Happen» (στα αγγλικά). *New York Times*. Αρχειοθετήθηκε από το πρωτότυπο στις 9 December 2020.. Ανακτήθηκε στις 29 November 2023.
8. ↑  «Philharmonic Concerts: Third concert, Monday, March 21st». *The Harmonicon* **3** (28): 69–70. April 1825.
9. ↑  Genet, Jean (1963). *The Maids*. London: Faber. ISBN 0-571-05461-7.
10. ↑  Tallmer, Jerry (23 May 1956). «Theatre: *The Maids*». *The Village Voice*. .
11. ↑  «Submitting Your Project to the Sundance Film Festival». *Sundance Film Festival* (στα Αγγλικά). Αρχειοθετήθηκε από το πρωτότυπο στις 7 Νοεμβρίου 2023. Ανακτήθηκε στις 28 Νοεμβρίου 2023.
12. 1 2 3  Aftab, Kaleem (9 April 2020). «Should Filmmakers Accept Online Festival Premieres?» (στα αγγλικά). *Variety (www.variety.com)*. Αρχειοθετήθηκε από το πρωτότυπο στις 3 December 2022.. Ανακτήθηκε στις 29 November 2023.
13. 1 2  Halligan, Fionnuala (23 April 2020). «Comment: Industry in a bind over festival premieres» (στα αγγλικά). *Screen Daily*. Αρχειοθετήθηκε από το πρωτότυπο στις 18 October 2021.. Ανακτήθηκε στις 29 November 2023.
14. ↑  Morgan, David (28 May 2020). «"We Are One" presents a free global film festival online» (στα αγγλικά). *CBS News (www.cbsnews.com)*. Αρχειοθετήθηκε από το πρωτότυπο στις 30 October 2023.. Ανακτήθηκε στις 29 November 2023.
15. ↑  «We Are One» (στα Αγγλικά). Αρχειοθετήθηκε από το πρωτότυπο στις 30 Οκτωβρίου 2023. Ανακτήθηκε στις 29 Νοεμβρίου 2023.
16. ↑  Kay, Jeremy (27 May 2020). «We Are One global film festival announces line-up» (στα αγγλικά). *Screen Daily*. Αρχειοθετήθηκε από το πρωτότυπο στις 29 November 2023.. Ανακτήθηκε στις 29 November 2023.